b'\n_START_ARTICLE_\n24-asis Latvijos \xc5\xa1auli\xc5\xb3 korpusas\n_START_PARAGRAPH_\n24-asis Latvijos \xc5\xa1auli\xc5\xb3 korpusas (rus. 24-\xd0\xb9 \xd0\x9b\xd0\xb0\xd1\x82\xd0\xb2\xd0\xb8\xd0\xb9\xd1\x81\xd0\xba\xd0\xb8\xd0\xb9 \xd1\x81\xd1\x82\xd1\x80\xd0\xb5\xd0\xbb\xd0\xba\xd0\xbe\xd0\xb2\xd1\x8b\xd0\xb9 \xd0\xba\xd0\xbe\xd1\x80\xd0\xbf\xd1\x83\xd1\x81)\xc2\xa0\xe2\x80\x93 Raudonosios Armijos junginys, egzistav\xc4\x99s 1939\xe2\x80\x931941\xc2\xa0m., suformuotas i\xc5\xa1 buvusios Latvijos Respublikos kariuomen\xc4\x97s. Nuo 1943\xc2\xa0m. Raudonojoje Armijoje veik\xc4\x97 dar vienas, 2-os formuot\xc4\x97s 24-asis \xc5\xa1auli\xc5\xb3 korpusas, ta\xc4\x8diau \xc5\xa1is jau nebuvo latvi\xc5\xa1kas.\n_START_SECTION_\nFormavimas\n_START_PARAGRAPH_\nKorpuso valdyba buvo suformuota 1939\xc2\xa0m. rugs\xc4\x97jo m\xc4\x97n. Kalinino karin\xc4\x97je apygardoje. Po to, iki 1940\xc2\xa0m. vasaros korpusas dislokavosi Baltarusijos ypatingojoje karin\xc4\x97je apygardoje._NEWLINE_1940\xc2\xa0m. liepos m\xc4\x97n. korpusas (matyt, tik valdyba ir kai kurie daliniai) \xc4\xaf Latvij\xc4\x85, kur \xc4\xaf korpuso sud\xc4\x97t\xc4\xaf \xc4\xaf\xc4\x97jo i\xc5\xa1 Latvijos kariuomen\xc4\x97s dali\xc5\xb3 suformuotos 181-oji \xc5\xa1auli\xc5\xb3 divizija ir 183-oji \xc5\xa1auli\xc5\xb3 divizija. Korpuso daliniai toliau vilk\xc4\x97jo latvi\xc5\xa1kas uniformas su tarybiniais skiriamaisiais \xc5\xbeenklais. 1940\xc2\xa0m. gruod\xc4\xaf korpuso vadu buvo buvo paskirtas generolas Robertas Kliavinis (Roberts K\xc4\xbcavi\xc5\x86\xc5\xa1).'